Μαχαιράς Αιτωλοακαρνανίας

Ο Μαχαιράς είναι οικισμός της Στερεάς Ελλάδας στην Περιφερειακή Ενότητας Αιτωλοακαρνανίας.

Γεωγραφικά - ιστορικά στοιχεία
Ο Μαχαιράς βρίσκεται δυτικά της λίμνης Οζερός σε υψόμετρο 150 μέτρα, σε απόσταση 35 χλμ. Δ. από το Αγρίνιο και 16 χλμ. Β.-ΒΑ. από τον Αστακό. Το χωριό είναι κτισμένο επάνω στην επαρχιακή οδό Αστακού - Φυτειών. Οι κάτοικοί του ασχολούνται κυρίως με την κτηνοτροφία αν και μέχρι τα μέσα της πρώτης δεκαετίας του 2000 καλλιεργούσαν σιτηρά και καπνό. Στην ευρύτερη περιοχή έχουν βρεθεί ίχνη αρχαίας κατοίκησης με πιο σημαντικό δύο αρχαίοι τάφοι του 4ου π.Χ. αιώνα κατασκευασμένοι από πλάκες Αστακού καθώς η θεμελίωση αρχαίου κτίσματος στη τοποθεσία "Ρούστα". Οι πρώτες αναφορές για το χωριό είναι του 1521 όπου κατοικείτο από 13 οικογένειες. Το 1805, ο Βρετανός περιηγητής και διπλωμάτης Ουίλιαμ Μάρτιν Ληκ, όταν πέρασε από την περιοχή αναφέρει ότι ο χωριό είχε καταστραφεί από τους Τούρκους και ότι οι κάτοικοί του διέφυγαν στη Ζάκυνθο, όπου σύμφωνα με τη τοπική παράδοση έφτιαξαν τον οικισμό Μαχαιράδο.

 Διοικητικά στοιχεία 
Ως οικισμός αναφέρεται επίσημα, μετά την Τουρκοκρατία, το 1836 να ορίζεται έδρα του τότε δήμου Μαραθιάς και το 1912 με το ΦΕΚ 261Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί την ομώνυμη κοινότητα που υπάγεται στη δημοτική ενότητα Αστακού του Δήμου Ξηρομέρου και σύμφωνα με την απογραφή του 2011 έχει πληθυσμό 320 κατοίκους«ΦΕΚ αποτελεσμάτων ΜΟΝΙΜΟΥ πληθυσμού Απογραφής 2011», σελ. 10724 (σελ. 250 του pdf).

Εξωτερικοί σύνδεσμοι
 Μαχαιράς Αιτωλοακαρνανίας από τον ιστότοπο του Δήμο Ξηρομέρου

Παραπομπές

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ξηρομέρου